GITEX: Pantami ya kwadaitar da masu zuba hannu jari a kan ribar da ke Najeriya ▷ Legit.ng
GITEX: Pantami ya kwadaitar da masu zuba hannu jari a kan ribar da ke Najeriya
4 months ago 1867 views by Ishaq Ismail
Ministan sadarwa na Najeriya, Dakta Isa Ibrahim Ali Pantami, a ranar Larabar da ta gabata ya kwadaitar da 'yan kasuwa na duniya da su zuba hannun jari a Najeriya tun a yanzu ko kuma su yi da na sani a lokaci na gaba.
Ministan kasar ya ankarar da 'yan kasuwa na duniya a kan irin moriyar da gwamnatin shugaban kasa Muhammadu Buhari ta yi tanadi a yanzu a kasar domin samun riba mai girman gaske ta fuskar habakar tattalin arziki.
Furucin ministan ya zo ne a yayin halartar taron hannun jari na nahiyyar Afirka, a wani bangare na daban da taron baja kolin fasahar zamani na GITEX da ke wakana a birnin Dubai na Hadaddiyar Daular Larabawa, UAE.
A na iya tuna cewa a karshen makon da ya gabat ne, Sheikh Pantami ya jagoranci tawagar wakilan Najeriya wajen halartar taron tattauna muhimmancin fasahar sadarwa ta 5G a shirin baja kolin kayan fasahar zamani ta GITEX dake gudana a birnin Dubai.
KARANTA KUMA: Na so Ronaldo ya ci gaba da zama a Real Madrid - Messi
Daga cikin 'yan tawagar ministan sun hadar da shugaban hukumar NITDA, Kashifu Abdullahi; shugaban kwamitin sadarwa na majalisar dattawa, AbdulFatai Buhari; dan majalisar wakilai, Lado Suleja, da sauransu.
Muhammadu Buhari Latest NewsHausa NewsKasashen Duniya Latest NewsLabaran Duniya
Atiku ya yi magana a kan harin da Boko Haram ta kai Adamawa
an hour ago 499 views
Anyi barazanar kashe Mansurah Isah matukar bata tura zunzurutun kudi har dalar Amurka dubu daya da dari biyar ba